
Punkter til orientering

	1.
	[bookmark: _Hlk215573345]Godkendelse af referatet 

	Ad 1
	Konstatering af udvalgets beslutningsdygtighed.

	2.
	Kort orientering fra medarbejdere og ledere

	
	Familieplejen
Familieplejen er flyttet ind på rådhuset, rådhusgang 4. Det opleves positivt, at medarbejderne nu er mere samlet.
PPR
Der er kommet mere gang i nye samarbejdsformer på skolerne med henblik på at arbejde mindre individorienteret. Det forventes dog, at implementeringen vil tage flere år, da der fortsat, også blandt forældre, er stor interesse for individuelle indsatser.
PPR opleves generelt som et stabilt område. Næste år igangsættes kompetenceudvikling med fokus på, hvordan medarbejderne kan fastholde deres fagspecialistrolle og samtidig påtage sig en mere konsultativ rolle. Der er mange forskellige forventninger til PPR og til, hvordan PPR skal arbejde.
Lettere behandling er nu etableret, men der er behov for større opmærksomhed på eksklusionskriterierne. Det er en ulempe for borgerne, når de henvises til et tilbud og efterfølgende bliver afvist. Der kan desuden opstå kommunikationsudfordringer, hvor borgere henvises til lettere behandling, selv om de ikke opfylder kriterierne. Der er derfor et ønske om større kendskab til de konkrete kriterier for behandlingen.
Tidlig Forebyggelse
De tværfaglige samarbejdsgrupper fungerer godt, og der har været en del aktivitet via mail. Der afholdes oplæg på skolerne.
Der arbejdes aktuelt med sikkerhedsvurderinger og med at skabe overblik over forhold vedrørende forsikringer.
Center for Familie 
Sommeren har været rolig. Husene er stort set fyldt, og der har været fokus på sygefravær.
Der samarbejdes med UC SYD om en temadag om selvskade og spiseforstyrrelser. Formålet er at mindske medarbejdernes usikkerhed i mødet med problematikkerne og give dem konkrete redskaber til arbejdet med unge.
Der er desuden mange drøftelser om de kommende lønforhandlinger.
Børnehandicap
Der arbejdes målrettet med sygefravær, da fraværet er meget højt.
Posekær skal nu i gang med et forløb. Der er kommet et påbud fra Arbejdstilsynet vedrørende høje følelsesmæssige krav, og der igangsættes derfor et forløb omkring dette.
Sommeren har været stille og rolig på Lille Kolstrup, mens situationen på Posekær har været anderledes. Der har været pressede situationer, og der er slået stillinger op.
Det er fortsat en stor udfordring at rekruttere medarbejdere til døgnområdet. Der er derfor også annonceret efter medarbejdere mod syd, herunder i Nordslesvig.
Tidlig Forebyggelse – øvrige orienteringspunkter
Tidlig Forebyggelse er i gang med en overgang fra DUBU. Formålet er blandt andet at skabe bedre muligheder for arbejdet med data til Danmarks Statistik.
Der opleves en stigende efterspørgsel i forbindelse med selvskade, og der er behov for at styrke kompetencerne på området.
Der er desuden fokus på trivselsundersøgelsen.
I oktober kommer der besøg fra Helsinki. Besøget har fokus på FIT og gennemføres som et researchbesøg.
PPR – ressourceteam og skolefravær
PPR’s ressourceteam er startet op på skolerne. Der forventes en ny bekendtgørelse, som formentlig træder i kraft i sommeren 2027. Intentionen er, at der skal frigøres mere tid til praksisnære og konsultative indsatser.
PPR indgår som sparringspartner i ressourceteamene. Samarbejdet med det specialpædagogiske team er desuden blevet udvidet. Der arbejdes fortsat med relationer og samarbejde, og samarbejdsdagen vurderes at have været en succes.
Fraværsuddannelserne blev afsluttet inden sommerferien. Der er fortsat mange sager vedrørende skolefravær, herunder også sager hvor det først sent er blevet opdaget, at elever ikke har deltaget i undervisningen.
Der er desuden etableret et netværk, som ledes af to PPR-medarbejdere ude på skolerne. Skolefravær fylder fortsat meget, og der er udpeget ressourcepersoner på skolerne, som arbejder med både fravær og forebyggelse af fravær.

Lettere behandlingstilbuddet oplever udfordringer med lokaler, da mange lokaler er optaget. For sårbare borgere er det uhensigtsmæssigt at skulle skifte lokale gentagne gange.
Der arbejdes derfor på at finde løsninger, og der er dialog med børne- og familiechefen.
Der er stor politisk bevågenhed omkring lettere behandling.
Der forventes slået to til tre stillinger op, og der er dialog om organiseringen i forbindelse med de nye ansættelser.
Der kommer desuden midler via kvalitetsprogrammet med henblik på at styrke almenområdet.
Børn- og familiechef orientering
Institutionsaftalerne er på vej, og strategien er sendt i høring. Arbejdet tager udgangspunkt i SMARTE-mål, og målsætningerne skal efterfølgende realiseres ude i institutionerne.
Lønforhandlingerne nærmer sig.
En samarbejdsaftale med Røde Kors er på vej. Samarbejdet omfatter også social- og sundhedsområdet. Røde Kors har stærke kompetencer inden for rekruttering af frivillige.

KL har fokus på folkeskoleområdet og skolefravær, som også har betydelig politisk bevågenhed. Uanset organisering og indsats er det væsentligt at fastholde fokus på de børn, som står i udfordrede situationer.

	3.
	[bookmark: _Hlk215573414]Orientering økonomi

	
	Samlet set 67,1% forbrugsprocent. En gennemsnitlig beregning ville forbruget ligge på 66,7%. 
Udgifter til Tabt arbejdsfortjeneste er stigende.
Samlet ligger Institutionerne godt med deres forbrugsprocenter med en forventning om, at de overholder budgetterne.


 

	4.
	[bookmark: _Hlk215573407]Orientering sygefravær

	
	Samlet sygefravær ligger på 6,8%. Dette er en smule højere end for et år siden. 
Fordelingen af sygefraværet er flg. 
Kort sygefravær er på 67,9%
Langt sygefravær er på 42,1%
Fortsat fokus på sygefravær og det gode arbejdsmiljø særligt i de afdelinger, hvor sygefraværet er højt.

	5.
	Nyt fra AMR
	Ad 4
	Der er trivselsmålingsundersøgelse som starter i dag d. 1. september og går til den 18. september. 
Der blev afholdt DHL-stafet og Aabenraa har deltaget igen i år.

AMR-periode forlænges fra 2 til 4 år. 

Man kan læse en del på medarbejderportalen. AMR-funktionsperioden forlænges til fire år


	6.
	Nyt fra TR

	Ad 5
	Intet nyt


	7.
	Nyt fra HMU og Sektor

	Ad 6
	Der blev afholdt sektor MED den 21.05. 

Retningslinjen for mærkedage blev drøftet. En medarbejder skal have været ansat i 25 år for at være berettiget til en reception i forbindelse med pension. Det blev drøftet, om der er behov for at justere dette nuværende kriterie? Forslaget bringes videre.
Der blev orienteret om den nye strategi for MED og arbejdsmiljø, som blandt andet har fokus på rekruttering og fastholdelse. Strategien er godkendt.
Derudover blev analysen i forbindelse med HR-regnskabet drøftet, ligesom der blev orienteret om afholdelsen af dialogmødet mellem Økonomiudvalget og HMU.
Endvidere er der nedsat en følgegruppe vedrørende psykisk sundhed. Det videre arbejde afventes, og der orienteres, når der foreligger yderligere.




Punkter til beslutning/drøftelse

	1.
	Udkast til Strategi på Børne-og familieområdet (Høring)




	Ad 1
	O-MED har mulighed for at afgive høringssvar til udkastet. Det relevante bilag er vedhæftet.

Udkastet har været behandlet i en indledende proces. O-MED kan afgive et samlet skriftligt høringssvar.
Det vurderes, at O-MED afgiver et samlet høringssvar inden høringsfristens udløb.


	2.
	Godkendelse af Forretningsorden/årshjul. 
	
	Bilag vedhæftet

Det bemærkes, at enkelte af de beskrevne temaer i årshjulet i højere grad hører til på L-MED-niveau, idet de vedrører forhold på den enkelte institution. Årshjulet vurderes på den baggrund også at kunne fungere som inspiration for arbejdet i L-MED.

Det foreslås, at årshjulet betegnes "Årshjul til inspiration".
Det bemærkes endvidere, at det er væsentligt, at der er en fælles forståelse af de enkelte temaers indhold og formål.

APV-handleplaner udgår af årshjulet.

APV kan indgå som en overordnet tematik eller som et gennemgående punkt, hvor status og relevante tværgående forhold vedrørende APV drøftes på Område-MED-niveau.
De konkrete APV-handleplaner fjernes fra årshjulet.

Beslutning
Årshjulet godkendes med de faldne bemærkninger.
Det præciseres, at temaerne i årshjulet skal behandles på et overordnet områdeniveau, og at konkrete APV-handleplaner ikke indgår. Årshjulet tilrettes i overensstemmelse med bemærkningerne, og den reviderede version vedlægges som bilag.

